NZE Ronald Ngobi 25 (ku ddyo), mbeera Bweyogerere, nkolera kkampuni y’amasimu emu okutunda ‘air time’ mu kitundu ky’e Mukono.
Naganza mwana muwala Faith, mu July w’omwaka oguwedde ne tusalawo tutandike okubeera ffembi.
Tubadde tuteekateeka annyanjule mu July w’omwaka guno, wabula gye buvuddeko nakomawo awaka n’ensawo ya ‘airtime’, ne ssente 1,800,000/- ne tuzibala nga tuli naye, ne ngenda nneebakamu.
Bwe nazuukuka ne twoza naye pikipiki yange, ku ssaawa nga 12:00 ne ngenda okugula ebikozesebwa awaka.
Nakomawo ku ssaawa 2:00 akawungezi ne nsanga ng’awaka waggule naye nga taliiwo.
Okutunula awaali ensawo omuli ‘air time’ ne ssente nga tebiriiwo ne mpunga.
Nabuuza ku baliraanwa ne bangamba nti bamulabyeko ng’ayambadde bulungi akutte ensawo agenda.
Nagezaako okuvuga pikipiki muwondere wabula saamulabako. N
akubira bakama bange essimu mbategeeze ekintuuseeko wabula ne bagaana okukikkiriza nga bagamba nti nneekobaanye n’omukazi ne nziba ssente.
Nagenda ku poliisi e Bweyogerere ne nzigulawo omusango.
Bangamba nsasule 1,500,000/-, kwe kutandika okutunda ebyange eby’omu nnyumba okuli firiigi, entebe, ttivvi ne nfuna 1,100,000/- , era ezisigaddeyo simanyi gye ngenda kuziggya.
lug_Latn lug_Latn lug_Latn lug_Latn lug_Latn lug_Latn lug_Latn lug_Latn lug_Latn lug_Latn lug_Latn